Anson Lo執包袱離港 Edan扮文豪追女衰咗!
男團MIRROR成員呂爵安(Edan)近日推出新歌《油麻地莎士比亞》,講述一個中文水平很低的男生,每日都寫一首詩送給喜歡的女生,Edan自爆過往亦試過用類似方法追女仔:「求學階段試過想追一個女仔,有個好好朋友嘅中文補習阿Sir就教我每日寫篇文畀對方,佢話自己都係用呢招,用誠意打動咗女朋友,叫我不如都試吓,咁我每日Send Message打篇文畀佢囉,都持續咗百幾日,但最終係失敗咗!」
另一邊廂,其隊友盧瀚霆(Anson Lo)與陳瑞輝(Frankie)前晚現身新片《12怪盜》謝票活動,現場宣布電影票房已突破1,500萬,在場粉絲即興奮尖叫。Anson Lo感激粉絲出席謝票場,笑指每場謝票都如同舉行一次小型粉絲聚會,令他大感溫馨。席上,有觀眾問Frankie與馬來西亞女神林明禎演對手戲時NG了多少次?他笑說:「兩次,頭一次太緊張,導演嘅指示又唔係好收到,所以之後跟番嚟多Take。」提到MIRROR將收拾行李繼續巡唱,Anson Lo透露今次會離港3周,不會帶家人同行。
姜濤慶生大陣仗
至於隊中人氣王姜濤本月30日將迎來25歲生日,一眾「姜糖」(姜濤粉絲暱稱)的應援陸續登場,重頭戲是本月23日在主題樂園舉行的生日慶典,雖然入場票價高昂,但粉絲反應相當熱烈。而今年除了「姜濤灣」外,尖沙咀甚至美國三藩市及紐約等地都會有姜濤的巨型帥照以作「賀壽」,屆時來自不同地區的「姜糖」都可參與偶像的慶生活動。
本文連結 : https://orientaldaily.on.cc/content/娛樂/odn-20240403-0403_00282_061/Anson-Lo執包袱離港--Edan扮文豪追女衰咗!